Antreprenorii din Constanța stau cu ochii pe incidență. Așteaptă să își poată redeschidă restaurantele.
Gabriel Ioan și-a pregătit restaurantul pentru momentul redeschiderii. În Constanța, rata de incidența este de 3,41 la mie, iar restaurantele rămân închise. Hotelierii spun că vaccinul anti-Covid va readuce lucrurile la normal în industria ospitalieră.
Restaurantele, teatrele și cinematografele din Constanța sunt încă închise.Patronii așteaptă cu sufletul la gură ca incidența să scadă sub 3 cazuri la mia de locuitori, pentru a-și reporni business-urile.În această situație este și Gabriel Ioan, managerul a două restaurante cu specific pescăresc din Constanța.Două luni, cât a fost orașul în carantină, nu a avut niciun client. Dar acum se pregătește, pentru ca vestea redeschiderii să nu-l ia prin surprindere. Dar, chiar dacă restaurantele vor funcționa la 30 la sută din capacitate,el spune că asta nu îi va acoperi pierderile din ultimul an."Este doar un prim pas să zicem, nu neaparat că ar acoperi, dar un prim pas spre normalitate. Ținând cont că a ieșit și acest vaccin.", a explicat antreprenorul.Elena Oprea este manager de vânzări al unui hotel de patru stele din Mamaia. Veniturile au scăzut dramatic din cauza pandemiei. Nu doar ca n-au prea fost turiști, dar au fost anulate și evenimentele corporate care aduceau profit. E totuși optimistă."Mai bun decât 2020, asta ne dorim și asta cred ca se va și întâmpla, pentru că acum de când cu vaccinul și cu scăderea numărului de cazuri credem că lucrurile vor începe încet, încet să-și revină la normal.", a menționat aceasta.